Eurovision Song Contest 1989

34. Eurovision Song ContestDatum 6. Mee 1989Stad Lausanne (Schwäiz)Gebai Palais de BeaulieuGewënner Riva (Jugoslawien)Zuel vu Länner 22Nei Participatiounen KengModeratioun Jacques Deschenaux a Lolita MorenaInterval Act Guy Tell mat Assistentin mat enger Wilhelm-Tell-Apel-Zirkus NummerOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.


De 34. Eurovision Song Contest war de 6. Mee 1989 an der Schwäiz. Organiséiert gouf d'Eurovisioun dat Joer am Palais de Beaulieu zu Lausanne. Presentateure waren de Jacques Deschenaux an d'Lolita Morena.

Am Ganzen hunn 22 Länner matgemaach. Malta a Monaco waren net dobäi.

D'Vertriederin vun Frankräich, d'Nathalie Pâque, war nëmmen 11 Joer al an ee vun de Vertrieder vun Israel, de Gili nëmmen 12 Joer, wat zu schlechter Publicitéit gefouert huet. Dowéinst ass vun den Organisateuren decidéiert ginn, datt an Zukunft de minimalen Alter vun engem Participant 16 Joer muss sinn.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Lausanne matgedeelt ginn.

Eng weider Reegel ass agefouert gi fir am Fall wou et op der éischter Plaz e Gläichstand géif ginn. An deem Fall sollt gekuckt ginn, wien am dacksten 12 Punkte kritt huet, a wann et do e Gläichstand géif ginn, wien am dacksten 10 Punkte kritt huet.

Déi éischt Plaz kruten d'Vertrieder vu Jugoslawien, d'Grupp Riva mat 7 Punkte Virsprong virun der Grupp Live Report (Groussbritannien). Déi drëtt Plaz krut d'Birthe Kjær, déi fir Dänemark ugetruede war.

Fir Jugoslawie war et déi éischt Kéier datt et de Grand Prix gewonnen hat.

 Klassement 
 Plaz  Land  Interpret  Titel  Punkten 1.  Jugoslawien  Riva  Rock Me  137 2.  Groussbritannien  Live Report  Why Do I Always Get It Wrong?  130 3.  Dänemark  Birthe Kjær  Vi maler byen rød 111 4.  Schweden  Tommy Nilsson  En dag  110 5.  Éisträich  Thomas Forstner  Nur ein Lied  97 6.  Spuenien  Nina  Nacida para amar  88 7.  Finnland  Anneli Saaristo  La dolce vita  76 8.  Frankräich  Nathalie Pâque  J’ai volé la vie  60 9.  Italien  Anna Oxa & Fausto Leal  Avrei voluto  56 9.  Griicheland  Mariana  To dhiko su asteri  56 11.  Zypern  Fani Polymeri a Yiannis Savvidakis  Apopse as vrethume  51 12.  Israel  Gili a Galit  Derech hamelech  50 13.  Schwäiz  Furbaz  Viver senza tei  47 14.  Däitschland  Nino de Angelo  Flieger  46 15.  Holland  Justine Pelmelay  Blijf zoals je bent  45 16.  Portugal  Da Vinci  Conquistador  39 17.  Norwegen  Britt Synnøve Johansen  Venners nærhet  30 18.  Irland  Kiev Connolly a The Missing Passengers  The Real Me  21 19.  Belsch  Ingeborg  Door de wind  13 20.  Lëtzebuerg  Park Café  Monsieur  8 21.  Tierkei  Pan  Bana bana  5 22.  Island  Daníel Ágúst Haraldsson  Það sem enginn sér  0

 Um Spaweck 

 Eurovision.tv
 Eurovision.de
 diggiloo.net

 Dublin (Irland) 100px Zagreb (Jugoslawien) ESC 1988 Eurovision Song Contest ESC 1990

1989
Kategorie:Musek 1989